[{"text_idx": "#000000", "text": "Vo\u0303rukeste kongressil vo\u0303idakse otsustada Nursipalu ku\u0308simus lo\u0303plikult"}, {"text_idx": "#000002", "text": "22. aprillil toimub Vo\u0303rus I Vo\u0303rukeste kongress. Kongressi eesma\u0308rk on eelko\u0303ige teadvustada Eesti kultuuri u\u0308he lahutamatu osa va\u0308a\u0308rtust ja sa\u0308ilitamisvajadust. Meie po\u0303hiseadus kohustab meid tagama eesti rahvuse, keele ja kultuuri sa\u0308ilimise la\u0308bi aegade. Meie kultuur koosneb erinevatest kultuurikildudest, mis on meid suutnud siduda u\u0308hiseks rahvaks. Olgu need kultuurikillud selles u\u0308hises tervikus nii va\u0308iksed kui tahes, nad on ainulaadsed. Kui me laseme sellel kaduda ja\u0308a\u0308b alles midagi ebama\u0308a\u0308rast, abstraktset, midagi millele tulevased po\u0303lved enam toetuda ei saa."}, {"text_idx": "#000004", "text": "Rahvusvaheliselt on po\u0303lisrahvaste kultuuri hakatud defineerima la\u0308bi po\u0303lisrahva mo\u0303iste. Po\u0303lisrahvaks saab lugeda inimeste kogumit, kes on elanud omal maal enne olemasolevate riigipiiride kujunemist ja seda kogumit iseloomustab u\u0308htne ja teistest eristuv kultuur. Vo\u0303rokestel on po\u0303lisrahvana ko\u0303ik eeltoodud tunnused. Po\u0303lisrahvaste kaitse tugineb Rahvusvahelise To\u0308o\u0308organisatsiooni Genfi Po\u0303lisrahvaste ja Ho\u0303imurahvaste Konventsioonile ILO 169 (27.06.1989); Po\u0303lisrahvaste o\u0303iguste U\u0308RO deklaratsioonile (07.09.2007); Euroopa Parlamendi resolutsioonile maailma po\u0303lisrahvaste o\u0303iguste rikkumise, sealhulgas maa ho\u0303ivamise kohta (03.07.2018)"}, {"text_idx": "#000005", "text": "Eesti Vabariigi Po\u0303hiseaduse kohaselt on rahvusvahelise o\u0303iguse u\u0308ldtunnustatud po\u0303himo\u0303tted ja normid, Eesti o\u0303igussu\u0308steemi lahutamatu osa. Eelnimetatud rahvusvahelised o\u0303igusaktid annavad po\u0303lisrahvale o\u0303iguse kaasa ra\u0308a\u0308kida omal maal toimuvate otsustusprotsesside osas, samuti kasutada ka teatud juhtudel otsuste vetoo\u0303igust. Igal juhul ei saa po\u0303lisrahvaste maal teha midagi mis oleks vastuolus vo\u0303i mis ha\u0308vitaks ja kahjustaks po\u0303lisrahvaste kultuuri, keelt vo\u0303i identiteeti laiemas mo\u0303ttes."}, {"text_idx": "#000006", "text": "Nursipalu ku\u0308simus ei ole mitte ainult inimliku traagika ku\u0308simus, kaotatud majapidamised, loodus ja metsavaikus. See on nii suur tu\u0308kk, et kui piltlikult o\u0308eldes see \u201ea\u0308ra hammustada\u201c siis ei ja\u0308a\u0308gi midagi ja\u0308rgi. Kui me loovutame Nursipalu plaanitavas ulatuses, siis on po\u0303lisrahvas koos talle omase kultuuriga ma\u0308a\u0308ratud va\u0308ljasuremisele. Kui Eestist kui tervikust hakkavad va\u0308lja langema killud, mureneb kogu kildudest koosnev tervik. Kui kaob kultuur on Eesti ma\u0308a\u0308ratud kaduma ja na\u0308iteid ei pea kaugest minevikust otsima. Mitte so\u0303da ei ha\u0308vita meid vaid meie ha\u0308vitame iseenda. Just nu\u0308u\u0308d on see ajalooline hetk ja meie ko\u0303igi valik, kas tunnustame vo\u0303rokesi po\u0303lisrahvana ja nende o\u0303igust o\u0308elda, et kultuuri, rahvast ja riiki ennast ha\u0308vitav Nursipalu so\u0303java\u0308ebaas tuleb likvideerida."}]